钦定古今图书集成/明伦汇编/官常典/第524卷 > 狗狗
## 钦定古今图书集成/明伦汇编/官常典/第524卷 > 狗狗

按《元史石抹狗狗传》：“石抹狗狗子乞儿，乞儿子狗狗
袭。狗狗少从征伐，以壮勇称。八年，从佥省严忠范以
兵围重庆，攻朝阳砦，先登。九年，宋将昝万寿率众袭
成都，狗狗以蒙古军二千击败之。十六年，朝廷录其
前后功，赐金虎符，授宣武将军、管军总管，戍遂宁。十
七年，进明威将军、管军副万户。”亦奚不薛蛮叛，从招
讨使药剌海讨平之。行省也速带儿讨都掌、乌蒙、蚁
子诸蛮，战于鸭楼关，《狗狗》最有功。二十一年，以蒙古
军八百，从征散猫蛮，战于菜园坪、渗水溪，皆败之，壁
守石砦。月馀，散猫降，大盘诸蛮亦降。二十四年，迁怀
远大将军、夔路万户，移戍重庆。二十六年卒。子安童
袭。